Ақмола облысының Санитариялық-эпидемиологиялық 
бақылау департаментінің мемлекеттік 
бақылау және қадағалау нәтижелері туралы

Ақмола облысының Санитариялық-эпидемиологиялық бақылау департаменті және Департаменттің аумақтық басқармалары халықтың санитариялық-эпидемиологиялық саламаттылығы саласындағы мемлекеттік бақылау мен қадағалауды Қазақстан Республикасының «Халық денсаулығы және денсаулық сақтау жүйесі туралы» Кодексіне және Қазақстан Республикасының Кәсіпкерлік кодексіне сәйкес жүзеге асырады.
Халықтың санитариялық-эпидемиологиялық саламаттылығы саласында 2026 жылға біліктілік талаптарына сәйкестігіне 144 объектіні тексеру жоспарланған (2025 жылы – 76).
Ағымдағы жылдың 8 айының қорытындысы бойынша біліктілік талаптарына сәйкестігіне жоспарланған 144 тексерудің ішінде 50 объект тексерілді (2025 жылы – 16). Тіркеуден бас тарту фактілері жоқ. Тексеру нәтижелері бойынша 44 объектіде бұзушылықтар анықталды. Жалпы сомасы 15 375 375 теңге болатын 36 әкімшілік айыппұл салынып, 36 ұйғарым берілді.
Халықтың санитариялық-эпидемиологиялық саламаттылығы саласында 2026 жылға бақылау және қадағалау субъектісіне (объектісіне) бару арқылы профилактикалық бақылау шеңберінде 187 объектіні тексеру жоспарланған (2025 жылы – 178).
Ағымдағы жылдың 8 айының қорытындысы бойынша бақылау және қадағалау субъектісіне (объектісіне) бару арқылы профилактикалық бақылау шеңберінде 154 объект тексерілді.
Бақылау және қадағалау субъектісіне (объектісіне) бару арқылы жүргізілген профилактикалық бақылау нәтижелері бойынша 151 объектіде бұзушылықтар анықталып, 67 ұйғарым берілді.
Объективті себептерге байланысты 32 тексеру жүргізілмеді (26 – бару арқылы профилактикалық бақылау және 6 – рұқсат беру талаптарына сәйкестігі бойынша). Тексерулердің жүргізілмеуінің негізгі себептері: қызметтің тоқтатылуы, шаруашылық жүргізуші субъектілердің таратылуы немесе олардың заңды мекенжайларының өзгеруі.

